**Kaisu Karvala** (s. 25. elokuuta 1970) on Brysselissä asuva suomalainen EU-vaikuttaja. Hän toiminut aiemmin teknologia-alalla, mutta johtaa nykyisin Metsäteollisuus ry:n Brysselin toimistoa.

Koulutukseltaan hän on valtiotieteiden maisteri ja CEP.

Ura
---

Karvala on johtanut edunvalvontakampanjoita useassa organisaatiossa. Karvala valmistui valtiotieteiden maisteriksi Turun yliopistosta vuonna 1994. Hänellä on myös alempi oikeustieteen tutkinto, jonka hän on suorittanut ranskalaisessa Institut d’études politiques d’Aix-en-Provence -instituutissa.

Valmistuttuaan valtiotieteiden maisteriksi Karvala halusi toimittajaksi, mutta päätyi Stockmannille copywriteriksi vastaamaan Nokian puhelimien markkinoinnista.

Työt Brysselissä hän aloitti vuonna 1996 meppi Reino Paasilinnan avustajana.

Avustajatehtävänsä jälkeen hän jatkoi töitä Brysselissä Telecom Finlandilla vuonna 1998. Hän työskenteli saman työnantajan palveluksessa eri tehtävissä yhteensä 15 vuotta, hän esimerkiksi johti Soneran ja TeliaSoneran yhteiskuntasuhteita globaalisti 

Vuonna 2013 hän aloitti Rovio Entertainmentilla EU-asioiden neuvonantajana Brysselissä, josta hän siirtyi Suomeen, ensin Rovion viestintäjohtajaksi ja myöhemmin myös johtoryhmän jäseneksi.

Kesäkuussa 2017 hän siirtyi Roviolta Ellun Kanoihin avaamaan yhtiölle Brysselin toimistoa. Tehtävä jäi kuitenkin kesken, sillä häntä pyydettiin osakkaaksi brittiläiseen viestintä- ja konsulttiyritys Fipraan, päästrategiksi.  Fipra toimi myös Brysselissä ja neuvoi asiakkaitaan EU:n lainsäädäntöön liittyvissä asioissa. Karvalan johtama tiimi vastasi digi- , ­teknologia- ja kilpailuasioista.

Fipran jälkeen hän toimi yrittäjänä kunnes aloitti maaliskuussa 2021 Access Partnership -konsulttiyhtiössä, jossa hän johti Policy Innovation -tiimiä ja vastasi EU:sta ja Iso-Britanniasta. Hänen työnsä liittyi globaalien teknologiayhtiöiden kestävään kehitykseen ja EU-lainsäädäntöhankkeisiin.

Helmikuussa 2022 Karvala valittiin Metsäteollisuus ry:n Brysselin toimiston johtajaksi.

Luottamustehtäviä
-----------------

* Karvala toimi mobiilialan kattojärjestön GSMa Europen puheenjohtajana vuosina 2001-2010. Hän oli tehtävässään ensimmäinen nainen.
* Vuosina 2005–2012 hän toimi myös Soneran ja myöhemmin Telian edustajana telealan kattojärjestö ETNO:n hallituksessa.

Tunnustuksia
------------

* Politico on nimennyt hänet eurooppalaiseksi "tech guru and influencer".*lähde?*

Yksityiselämä
-------------

Kaisu Karvala asuu Brysselissä Helsingin Käpylässä puolisonsa ja kahden lapsensa kanssa. Hänen puolisonsa on politiikan toimittaja, jälkiviisaissa esiintyvän Kreeta Karvala.*lähde?*

Klassisena viulistina toiminut Karvala on myös singer songwriter ja hän levytti säveltämänsä ja sanoittamansa levyn Almost (Spotify Kaisu Almost) Kiinan markkinoille 2010. *lähde?*

Lähteet
-------

1. 1 2 3  Anni Erkko: Rovion entinen viestintäjohtaja sai tarjouksen, josta ei voinut kieltäytyä *Kauppalehti*.  21.11.2017. Viitattu 8.9.2023.
2. 1 2 3 4 5 6 7  Kyösti Jurvelin: "Täytyy luoda sellaiset suhteet, että olen ensimmäinen henkilö jolle soitetaan", sanoo Metsäteollisuuden ykköslobbari Kaisu Karvala *Talouselämä*.  17.11.2022. Viitattu 8.9.2023.
3. 1 2 3 4 5 6 7 8 9  Eeva Eronen: Teknologiayhtiöiltä vaaditaan uudenlaista kantaaottavuutta: "Eivät johtajat ennen varmaankaan ajatelleet, pitäisikö kommentoida Black Lives Matter -tyyppisiä asioita" *Talouselämä*.  25.4.2021. Viitattu 8.9.2023.
4. 1 2 3 4  Metsien EU-säätely | EU:ssa metsäteollisuus nähdään ongelmana, ja tuore lobbari aikoo tuoda muutoksen: "Täällä ei ole oikein haluttu kuunnella" *Helsingin Sanomat*.  24.5.2023. Viitattu 8.9.2023.
5. 1 2 3  Admin: Rovion viestintäjohtaja Kaisu Karvala Ellun Kanoille *MediaViikko*.  21.6.2017. Viitattu 8.9.2023.
6. 1 2 3 4  Ilkka Jauhiainen: Kaisu Karvala Rovion ja Ellun Kanojen kautta uuteen työhön: "En voinut kieltäytyä" *Talouselämä*.  28.11.2017. Viitattu 8.9.2023.
7. ↑  Metsäteollisuus palkkasi huippulobbarin Brysseliin - Osto&Logistiikka *www.ostologistiikka.fi*. Viitattu 8.9.2023.
8. ↑  ETNO Annual Report 2011  2012. ETNO. Viitattu 8.9.2023.
9. ↑  Puutalojen kaupunginosassa puuhakkaiden boheemien vieraana *kotijakeittio.fi*. Viitattu 8.9.2023.

Aiheesta muualla
----------------

* Karvala LinkedInissä